Държавен вестник, бр. 81, 2015 г., стр. 27

БРОЙ  81	
Д Ъ Р Ж А В Е Н  В Е С Т Н И К 	
СТР.  27  
Преходни разпоредби
§ 22. Лечебните заведени я привеж-
дат дейността си в съответствие с изисква-
нията по § 7 относно чл. 19, ал. 4 в срок 
до шест месеца от влизане в сила на тази 
наредба.
§ 23. Лечебните заведения привеждат 
дейността си в съответствие с изискванията 
по § 12 относно чл. 33б в срок до три години 
от влизане в сила на тази наредба.
§ 24. Лечебните заведения привеждат дей-
ността си в съответствие с изискванията по 
§ 16 относно чл. 37а в срок до шест месеца 
от влизане в сила на тази наредба.
§ 25. Лечебните заведения привеждат 
дейността си в съответствие с изискванията 
по § 17 относно чл. 39, ал. 4 за клинични 
изпитвания, получили положително стано-
вище за провеждането им съгласно ЗЛПХМ, 
до 1 януари 2017 г.
Министър: 
Петър Москов
6763
МИНИСТЕРСТВО  
НА ЗЕМЕДЕЛИЕТО И ХРАНИТЕ
Наредба за изменение и допълнение на На-
редба № 11 от 2009 г. за условията и реда 
за прилагане на мярка 214 „Агроекологични 
плащания“ от Програмата за развитие на 
селските райони за периода 2007 – 2013 г. 
(обн., ДВ, бр. 29 от 2009 г.; изм., бр. 19 от 
2010 г., бр. 18, 85 и 103 от 2011 г., бр. 23 и 85 
от 2012 г., бр. 24, 92 и 105 от 2013 г., бр. 24, 
36 и 89 от 2014 г. и бр. 16 от 2015 г.)
§ 1. В чл. 13, ал. 6 т. 1 се изменя така:
„1. за въвеждане на сеитбообращение за 
опазване на почвите и водите:
а) за площите, които не се използват за 
междинни култури съгласно Наредба № 3 от 
2015 г. за условията и реда за прилагане на 
схемите за директни плащания (ДВ, бр. 16 
от 2015 г.) – 90,88 евро/ха;
б) за площите, които се използват за 
междинни култури съгласно Наредба № 3 
от 2015 г. за условията и реда за прила-
гане на схемите за директни плащания – 
20,45 евро/ха;“.
§ 2. В чл. 47, ал. 1 се правят следните 
изменения:
1. Точка 2 се изменя така:
„2. осигуряват вземане на почвени проби 
за всички площи на ниво физически блок 
през първата година; осигуряват вземане на 
почвени проби за N, P, K на всеки 5 хектара 
от блока на земеделското стопанство през 
четвъртата година на прилагане на направ-
лението; на база на резултатите от агрохи-
мичния анализ на взетите почвени проби 
през първата година се разработва план за 
балансирано торене (план за управление на 
хранителните вещества) за оставащия пе-
риод на ангажимента, който се заверява от 
дипломиран агроном;“.
2. В т. 3 думите „най-малко 50 % от“ се 
заличават. 
§ 3. В преходните и заключителните раз-
поредби в § 5а се правят следните изменения 
и допълнения:
1. Създават се нови т. 3 и 4:
„3. одобрените по направление „Опазване 
на застрашени от изчезване местни породи, 
важни за селското стопанство“ могат да 
кандидатстват за подпомагане с едни и същи 
животни и по направление „Традиционни 
практики за сезонна паша (пасторализъм)“ 
от мярка 10 „Агроекология и климат“ от 
ПРСР 2014 – 2020 г.;
4. одобрените по направление „Традици-
онни практики за сезонна паша (пасторали-
зъм)“ могат да кандидатстват за подпомагане 
с едни и същи животни и по направление 
„Опазване на застрашени от изчезване местни 
породи, важни за селското стопанство“ от 
мярка 10 „Агроекология и климат“ от ПРСР 
2014 – 2020 г.;“.
2. Досегашната т. 3 става т. 5.
§ 4. В приложение № 5 към чл. 26, ал. 1, 
т. 2 се правят следните изменения:
1. В т. 5 думата „производители“ се заменя 
със „стопани“. 
2. В т. 6 думата „производители“ се заменя 
със „стопани“, а думата „горите“ се заменя 
с „храните“. 
3. Точки 7, 8, 9 и 10 се изменят така:
„7. Забранява се прилагането на продукти 
за растителна защита чрез въздушно пръскане 
с изключение на случаите на издадено пис-
мено разрешение от директора на областна 
дирекция по безопасност на храните (ОДБХ).
8. Оборудването за прилагане на продукти 
за растителна защита следва да премине 
задължителна проверка по отношение на 
безопасността и опазването на здравето на 
хората и околната среда и да притежава 
удостоверение за техническа изправност и 
знак за периодична проверка за техническата 
изправност.
9. Земеделските стопани купуват продукти 
за растителна защита само от лица, които 
са търговци по смисъла на Търговския закон 
и притежават удостоверение за търговия с 
продукти за растителна защита, издадено от 
директора на ОДБХ.
10. Посевен и посадъчен материал за 
биологично производство, включен в прило-
жение № 5, част А на Наредба № 8 от 2015 г. 
за фитосанитарния контрол (ДВ, бр. 19 от 
2015 г.), не се използва, без да притежава 
растителен паспорт или етикет/и, издаден/и 
от национална организация по растителна 
защита (НОРЗ) на държава – член на ЕС.“